smcproject/ml-wiki-sentences huggingface dataset:
പൂച്ച വർഗ്ഗത്തിൽ ഏറ്റവും കാഠിന്യമേറിയ താടിയെല്ലും അതിനെ പൊതിഞ്ഞ് ശക്തമായ മാംസപേശികളും ഉള്ളത് ജാഗ്വാറിനാണ്.
അതിനാൽ തന്നെ ജാഗ്വാറിൻ്റെ ബൈറ്റ് ഫോഴ്സ് 1,500psi ആണ്.
ഇത് സിംഹത്തിൻ്റെ ബൈറ്റ് ഫോഴ്സിൻ്റ ഏതാണ്ട് ഇരട്ടിയാണ് .
അതുകൊണ്ട് തന്നെ മുതലകളേയും ആമകളേയും പോലും അനായാസം ആഹരിക്കുവാൻ ഇവക്ക് സാധിക്കുന്നു.
കൂട്ടം കൂടി ജീവിക്കുകയൊ കൂട്ടമായി ഇരപിടിക്കുകയൊ ചെയ്യുന്ന രീതി പിൻതുടരുന്നവരല്ല ജാഗ്വാറുകൾ.
പുള്ളിപ്പുലികളെ പോലെ മരം കയറുന്ന സ്വഭാവവും വിരളമാണ്.
എന്നാൽ കടുവകളെ പോലെ നല്ല നീന്തൽ വൈദഗ്‌ധ്യം ഉള്ളവയാണ് ജാഗ്വാറുകൾ.
സിംഹവും കടുവയും കഴിഞ്ഞാൽ   ഏറ്റവും വലിപ്പം കൂടിയ പൂച്ച വർഗ്ഗമായ ഇവ ജലസാന്നിധ്യമുള്ള  ഇടതൂർന്ന കാടുകളിൽ ഏകാകിയായി ജീവിക്കുന്നവയാണ്.
വേഗത്തിൽ ഓടുന്നതിനുള്ള കഴിവ് ജാഗ്വാറിനുണ്ടെങ്കിലും ഇരപിടിക്കാൻ സാധാരണയായി ഈ കഴിവ് ഇവ ഉപയോഗിക്കാറില്ല.
ചീറ്റയേയൊ സിംഹത്തേയൊ പോലെ ഇരകളെ പിൻതുടർന്ന് പിടിക്കുന്നതിനേക്കാൾ പതിയിരുന്ന് ആക്രമിച്ച് കീഴ്പ്പെടുത്തുന്നതാണ് ജാഗ്വാറിൻ്റെ രീതി.
ആമസോണിലെ ഭക്ഷ്യശൃംഖലയിലെ ഏറ്റവും  ഉന്നത ശ്രേണിയിലാണ് ജാഗ്വാറിൻ്റെ സ്ഥാനം.
ആയതിനാൽ മറ്റു ജീവജാലങ്ങളുടെ എണ്ണം അമിതമായി വർദ്ധിക്കാതെ ആമസോണിലെ ആവാസ വ്യവസ്ഥയെ നിയന്ത്രിക്കുന്നതിൽ ഇവ വലിയ പങ്കു വഹിക്കുന്നു.
ചെറു ജീവികളേക്കാൾ വലിപ്പം കൂടിയ ഇരകളോടാണ് ജാഗ്വാറിന് പ്രീയം.
കാപ്പിബരകൾ, ആമകൾ, മത്സ്യങ്ങൾ, മാനുകൾ, മുതലകൾ, അർമാഡിലോകൾ, കുരങ്ങുകൾ, പക്ഷികൾ തുടങ്ങി എൺപത്തഞ്ചോളം ജീവി വർഗ്ഗങ്ങളെ ജാഗ്വാർ ആഹാരമാക്കാറുണ്ട് .
രാത്രിയും പകലും വേട്ടക്കിറങ്ങുന്ന ഇവ രാത്രി കാലങ്ങളിൽ ഇര തേടി കിലോമീറ്ററുകളോളം സഞ്ചരിക്കാറുണ്ട്.
ജാഗരൂക (ചെറുകഥ)
പ്രിയ എ.എസ്. രചിച്ച ജാഗരൂക എന്ന കൃതിക്കാണ് 2004-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്.
താമരക്കനി, മലയാളം, ജാഗരൂക തുടങ്ങി ഏഴുകഥകളുടെ സമാഹാരമാണിത് .
ജാഗ്രത ഇംഗ്ലീഷ് വിലാസം https://ml.wikipedia.org/wiki/Jagratha
എസ്.എൻ. സ്വാമിയുടെ തിരക്കഥയിൽ കെ. മധു സംവിധാനം ചെയ്ത് 1989-ൽ പുറത്തിറങ്ങിയ മലയാള കുറ്റാന്വേഷണ ചലച്ചിത്രമാണ് ജാഗ്രത .
മമ്മൂട്ടി , മുകേഷ് , ജഗതി ശ്രീകുമാർ , പാർവ്വതി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
കെ. മധു-എസ്.
എൻ. സ്വാമി കൂട്ടുകെട്ടിന്റെ സി.ബി.ഐ. ചലച്ചിത്രപരമ്പരയിലെ രണ്ടാമത്തെ ചലച്ചിത്രമാണിത്.
ഒരു സി.ബി.ഐ. ഡയറിക്കുറിപ്പ് (1988), സേതുരാമയ്യർ സി.ബി.ഐ. (2004), നേരറിയാൻ സി.ബി.ഐ. (2005), സിബിഐ 5: ദ ബ്രെയിൻ (2022) എന്നിവയാണ് ഈ സിനിമയും ഈ പരമ്പരയിലെ മറ്റ് ചലച്ചിത്രങ്ങൾ എല്ലാം തന്നെ ഇൻഡസ്ട്രിയിൽ ഡിസാസ്റ്റർ ആണ്.
അഭിനേതാക്കൾ മമ്മൂട്ടി – സേതുരാമയ്യർ ജഗതി ശ്രീകുമാർ – വിക്രം മുകേഷ് – ചാക്കോ പാർവ്വതി – അശ്വതി ജനാർദ്ദനൻ – ഔസേപ്പച്ചൻ പ്രതാപചന്ദ്രൻ – നാരായണൻ സുകുമാരൻ – ദേവദാസ് ബാബു നമ്പൂതിരി – അഡ്വ.
ജനാർദ്ദനൻ നായർ ബാബു ആന്റണി – ബാബു സി.ഐ. പോൾ – ഭാർഗ്ഗവൻ കൊല്ലം തുളസി കെ.പി.എ.സി. സണ്ണി ശ്രീജ ജഗന്നാഥ വർമ്മ ദേവൻ – വിശ്വം പറവൂർ ഭരതൻ – പ്രൊഡ്യൂസർ തോമസ് എം.എസ്. തൃപ്പൂണിത്തുറ – എഡിറ്റർ കുറുപ്പ് ഗണേഷ് കുമാർ ജോസ് കുര്യൻ – പ്രൊഡ്യൂസർ മോഹൻ ഗാനങ്ങൾ
ഈ സിനിമയിൽ ഗാനങ്ങൾ ഇല്ല പുറത്തേക്കുള്ള കണ്ണികൾ ജാഗ്രത ഇന്റർനെറ്റ് മൂവി ഡാറ്റാബേസിൽ ജാഗ്രത – മലയാളസംഗീതം.
ഇൻഫോ ↑ http://malayalasangeetham.info/m.php?4449
ജാഗ്രതയുടെ കേരളീയം (മാസിക) ഇംഗ്ലീഷ് വിലാസം https://ml.wikipedia.org/wiki/Keraleeyam_Magazine
പരിസ്ഥിതി, സാമൂഹിക നീതി തുടങ്ങിയ വിഷയങ്ങളുമായി ബന്ധപ്പെട്ട് പ്രവർത്തിച്ചുവരുന്ന ഒരുകൂട്ടം സുഹൃത്തുക്കൾ ചേർന്ന് ജാഗ്രതയുടെ കേരളീയം എന്ന പേരിൽ 1998 ൽ ആരംഭിച്ച് ഇന്നും തൃശ്ശൂരിൽ നിന്നും പ്രസിദ്ധീകരിച്ചു വരുന്ന മാസികയാണ് കേരളീയം .
പരിസ്ഥിതി, മനുഷ്യാവകാശം, കൃഷി, ആരോഗ്യം, സ്ത്രീ-ദളിത്-ആദിവാസി നീതി, വിദ്യാഭ്യാസം തുടങ്ങിയ വിഷയങ്ങൾക്ക് ഊന്നൽ നൽകിയാണ് കേരളീയം പ്രവർത്തിച്ചു വരുന്നത്.
കേരളത്തിലെ വിവിധ സാമൂഹിക പ്രശ്‌നങ്ങളിൽ സജീവ ഇടപെടൽ നടത്തുകയും, ബദൽചിന്തകളും സുസ്ഥിര സാമൂഹിക വികസനമാർഗ്ഗങ്ങളും അവതരിപ്പിച്ചുവരുകയും ചെയ്യുന്ന കേരളീയം ഇപ്പോൾ 190 ലക്കങ്ങൾ പിന്നിട്ടു.
പ്രത്യേക പതിപ്പുകൾ
സവിശേഷമായ ചില വിഷയങ്ങളിൽ ശ്രദ്ധയൂന്നിക്കൊണ്ട് കേരളീയം ഇടക്കിടെ ചില പ്രത്യേക പതിപ്പുകൾ ഇറക്കാറുണ്ട്.
പശ്ചിമഘട്ടം, പാത്രക്കടവ്, പ്ളാച്ചിമട, ആതിരപ്പിള്ളി, മുത്തങ്ങ, ചെങ്ങറ, എൻഡോസൾഫാൻ, കാതിക്കുടം, പെരിയാർ മലിനീകരണം, എക്സ്പ്രസ്സ് ഹൈവേ, ജനിതകമാറ്റം(ജി.എം വിരുദ്ധം), മാർക്സിസത്തിനു ശേഷം, നെൽകൃഷി, ആരോഗ്യം, സാന്ത്വനം, സൈക്കിൾ, ഗാന്ധി, ഏകലോക ദർശനം, മനുഷ്യബോധം, ലൈംഗികത, തീരദേശ പരിപാലനം, കേരളത്തിലെ ജനകീയ സമരങ്ങൾ, ആദിവാസി വനാവകാശം, വാക്സിനേഷൻ തുടങ്ങിയവയാണ് ഇതുവരെ പുറത്തിറങ്ങിയ പ്രത്യേക പതിപ്പുകൾ കേരളീയം റിസോഴ്‌സ് സെന്റർ
കേരളീയം റിസോഴ്‌സ് സെന്റർ എന്ന പുതിയൊരു സംരംഭം  2014 നവംബർ 28ന്  തുടങ്ങി.
മാധ്യമ ഇടപെടലുകളുടെ ഭാഗമായി കേരളീയം സമാഹരിച്ച വിഭവങ്ങൾ പൊതുസമൂഹത്തിന്റെ സ്വതന്ത്ര ഉപയോഗത്തിനായി ലഭ്യമാക്കുക എന്ന ആശയത്തിലൂന്നിയാണ് കേരളീയം റിസോഴ്‌സ് സെന്റർ പ്രവർത്തിക്കുന്നത്.
ആനുകാലികങ്ങൾ (മാസികകൾ, ജേർണലുകൾ), ജനകീയ സമരങ്ങളുടെ ലഘുലേഖകൾ/ പഠന റിപ്പോർട്ടുകൾ/ചരിത്രരേഖകൾ/കോടതി വിധികൾ/ നോട്ടീസുകൾ/ പോസ്റ്ററുകൾ/ പത്രവാർത്തകൾ, പരിസ്ഥിതി സാമൂഹിക വിഷയങ്ങളിലുള്ള പുസ്തകങ്ങൾ, സമാന്തര പ്രസിദ്ധീകരണങ്ങൾ, ലോകത്തിന്റെ വിവിധ ഭാഗങ്ങളിൽ നിന്നുള്ള ബദൽ പ്രസിദ്ധീകരണങ്ങൾ/പുസ്തകങ്ങൾ, ഡോക്യുമെന്ററികൾ/സിനിമകൾ, കേരളീയം ലക്കങ്ങൾ, സാമൂഹിക-സാംസ്‌കാരിക പ്രവർത്തകരുടെ ഡയറക്ടറി (വിലാസം-ഫോൺ നമ്പർ), ഓൺലൈൻ വായനാ സൗകര്യം (ഇ-പേപ്പർ, ഇ-ജേർണലുകൾ) തുടങ്ങിയ സൗകര്യങ്ങളാണ് റിസോഴ്‌സ് സെന്റർ ലഭ്യമാക്കുന്നത്.
കേരളീയം പുസ്തകശാല
കേരളീയം മാസികയുടെ ഭാഗമായി തന്നെ പ്രവർത്തിച്ചുവരുന്ന പുസ്തകപ്രസിദ്ധീകരണ സംരംഭമാണ് കേരളീയം പുസ്തകശാല.
കേരളത്തിലെ പാറമടകൾ സൃഷ്ടിക്കുന്ന സാമൂഹികവും പാരിസ്ഥിതികവുമായ പ്രത്യാഘാതങ്ങളെക്കുറിച്ചുള്ള സി.കെ.എം നബീൽ രചിച്ച മുറിവേറ്റ മലയാഴം എന്ന പുസ്തകമാണ് ഏറ്റവും ഒടുവിൽ പ്രസിദ്ധീകരിച്ചത്.
ബിജു എസ് ബാലൻ അനുസ്മരണ പരിസ്ഥിതി മാധ്യമ ഫെലോഷിപ്പ്
കേരളീയം മാസികയുടെ മുൻകാല കോളമിസ്റ്റ് ആയിരുന്ന ബിജു എസ് ബാലൻറെ മരണശേഷം അദ്ദേഹത്തിൻറെ സ്മരണാർത്ഥം വർഷം തോറും നൽകി വരുന്ന റിസർച്ച് ഫെലോഷിപ്പ് ആണ് ബിജു എസ് ബാലൻ അനുസ്മരണ പരിസ്ഥിതി മാധ്യമ ഫെലോഷിപ്പ് വിവാദങ്ങൾ
തൃശൂരിൽ കേരളീയം മാസികയുടെ ഓഫീസിൽ  മാവോവാദികൾക്ക് സഹായം ചെയ്യുന്നു എന്നാരോപിച്ച് പൊലീസ്  റെയ്ഡ് നടത്തിയിരുന്നു.
അർദ്ധരാത്രിയിൽ അന്യായമായ രീതിയിൽ നടന്ന ഈ റെയ്ഡിനെതിരെ കേരളീയം മാസിക പ്രവർത്തകർ മനുഷ്യാവകാശ കമ്മീഷനിൽ പരാതി നൽകിയിരുന്നു.
മനുഷ്യാവകാശ കമ്മീഷൻറെ ഈ കേസ്സിലെ വിധി റെയ്ഡ് അന്യായമായിരുന്നു എന്ന തരത്തിലായിരുന്നു അവലംബം ↑ ↑ http://www.madhyamam.com/news/332955/141223 പുറം കണ്ണികൾ വെബ്
ജാഗ്രതാസമിതികൾ
സ്ത്രീകൾക്കെതിരായ അക്രമങ്ങൾ തടയുന്നതിനും സ്ത്രീകളുടെ അവകാശങ്ങൾ സംരക്ഷിക്കുന്നതിനും കേരളസർക്കാർ രൂപംകൊടുത്ത സമിതിയാണ് ജാഗ്രതാസമിതി .
പഞ്ചായത്തുകളിലും മുനിസിപ്പാലിറ്റികളിലും കോർപ്പറേഷനുകളിലും ജാഗ്രതാസമിതികൾ പ്രവർത്തിക്കുന്നു.
ഉന്നതാധികാരികളുടെ സഹായം ആവശ്യമുള്ള കേസുകൾ ജില്ലാ കളക്ടർ ചെയർമാനായുള്ള ജില്ലാ സമിതിയ്ക്ക് സമർപ്പിക്കും.
അവലംബം ↑ Harisree Thozhilvartha, mathrubhumi 2015 may 2 page 5
ജാഗിർപൂർ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ജാഗിർപൂർ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ജാഗിർപൂർ സ്ഥിതിചെയ്യുന്നത്.
ജാഗിർപൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ജാഗിർപൂർ ൽ 2396 വീടുകൾ ഉണ്ട്.
ആകെ ജനസംഖ്യ 11731 ആണ്.
ഇതിൽ 6263 പുരുഷന്മാരും 5468 സ്ത്രീകളും ഉൾപ്പെടുന്നു.
ജാഗിർപൂർ ലെ സാക്ഷരതാ നിരക്ക് 66.82 ശതമാനമാണ്.
ജാഗിർപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 1625 ആണ്.
ഇത് ജാഗിർപൂർ ലെ ആകെ ജനസംഖ്യയുടെ 13.85 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 3867 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 3345 പുരുഷന്മാരും 522 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 92.47 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 80.42 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാഗിർപൂർ ലെ 2939  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 2396 - - ജനസംഖ്യ 11731 6263 5468 കുട്ടികൾ (0-6) 1625 848 777 പട്ടികജാതി 2939 1558 1381 പട്ടിക വർഗ്ഗം 0 0 0 സാക്ഷരത 66.82 % 57.57 % 42.43 % ആകെ ജോലിക്കാർ 3867 3345 522 ജീവിതവരുമാനമുള്ള ജോലിക്കാർ 3576 3173 403 താത്കാലിക തൊഴിലെടുക്കുന്നവർ 3110 2806 304 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ജാഗ്,കാപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ജാഗ്.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ജാഗ് സ്ഥിതിചെയ്യുന്നത്.
ജാഗ് വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ജാഗ് ൽ 78 വീടുകൾ ഉണ്ട്.
ആകെ ജനസംഖ്യ 412 ആണ്.
ഇതിൽ 222 പുരുഷന്മാരും 190 സ്ത്രീകളും ഉൾപ്പെടുന്നു.
ജാഗ് ലെ സാക്ഷരതാ നിരക്ക് 77.67 ശതമാനമാണ്.
ജാഗ് ലെ 6 വയസ്സിനു താഴെയുള്ള കുട്ടികളുടെ എണ്ണം 43 ആണ്.
ഇത് ജാഗ് ലെ ആകെ ജനസംഖ്യയുടെ 10.44 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 199 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 148 പുരുഷന്മാരും 51 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 82.41 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 60.8 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാഗ് ലെ 162  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 78 - - ജനസംഖ്യ 412 222 190 കുട്ടികൾ (0-6) 43 21 22 പട്ടികജാതി 162 86 76 പട്ടിക വർഗ്ഗം 0 0 0 സാക്ഷരത 77.67 % 55.31 % 44.69 % ആകെ ജോലിക്കാർ 199 148 51 ജീവിതവരുമാനമുള്ള ജോലിക്കാർ 164 135 29 താത്കാലിക തൊഴിലെടുക്കുന്നവർ 121 94 27 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
കേവലകാന്തിമാനം ഇംഗ്ലീഷ് വിലാസം https://ml.wikipedia.org/wiki/Absolute_magnitude ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ആകാശത്തു കാണുന്ന ഖഗോളവസ്തുക്കളെയെല്ലാം 10 പാർസെക് ദൂരത്തു ആണെന്നു സങ്കൽപ്പിച്ച് , അതിനെ ഭൂമിയിൽ നിന്ന്‌ നിരീക്ഷിക്കുമ്പോൾ  ലഭിക്കുന്ന കാന്തിമാനം ആണു കേവല കാന്തിമാനം (Absolute Magnitude) എന്നു അറിയപ്പെടുന്നത്‌.
കേവല കാന്തിമാനം ഖഗോള വസ്തുവിന്റെ തേജസ്സിന്റെ അളവുകോലാണ്.
ഈ അളവുകോലിൽ എല്ലാ ഖഗോളവസ്തുക്കളും ഒരേ ദൂരത്ത് വച്ചിരിക്കുന്നത് കൊണ്ട് ദൂരവ്യത്യാസം  കൊണ്ട്‌ കാന്തിമാനത്തിൽ വ്യത്യാസം വരുന്നില്ല.
ഈ അളവുകോൽ പ്രകാരം സൂര്യന്റെ കാന്തിമാനം + 4.86 ആണ്.
അതായത്‌ സൂര്യൻ 10 പാർസെക് ദൂരത്തായിരുന്നുവെങ്കിൽ അതിനെ കഷ്ടിച്ചു നഗ്ന നേത്രം കൊണ്ടു കാണാമായിരുന്നു എന്നർത്ഥം.
ചന്ദ്രനേയും ശുക്രനേയും ഒന്നും ശക്തിയേറിയ ദൂരദർശിനി ഉപയോഗിച്ചാലും കാണാൻ പറ്റുകയുമില്ല.
കേവല കാന്തിമാനം കണക്കാക്കാൻ നക്ഷത്രങ്ങളിലേക്കുള്ള ദൂരം നമുക്ക്‌ അറിഞ്ഞിരിക്കണം.
നക്ഷത്രങ്ങളുടെ കേവല താരതമ്യ പഠനത്തിനാണ് കേവല കാന്തിമാനം ഉപയോഗിക്കുന്നത്‌.
സാധാരണ നക്ഷത്ര നിരീക്ഷണത്തിന് ഇതിന്റെ ആവശ്യമില്ല.
കേവല കാന്തിമാനത്തെ M എന്ന അക്ഷരം കൊണ്ടാണ് സൂചിപ്പിക്കുന്നത്‌.
കേവല കാന്തിമാനം ഏതെങ്കിലും ഉപകരണം ഉപയോഗിച്ച്‌ അളക്കുക അല്ല, മറിച്ച് ദൃശ്യകാന്തിമാനത്തിൽ നിന്നു കണക്കുകൂട്ടിയെടുക്കുകയാനു ചെയ്യുന്നത്.
അതിനായി ആദ്യം ഏത്‌ നക്ഷത്രത്തിന്റെ കേവല കാന്തിമാനം ആണോ അറിയേണ്ടത്‌ അതിന്റെ ദൃശ്യ കാന്തിമാനം കണ്ടുപിടിക്കുന്നു.
പിന്നീട്‌ ആ നക്ഷത്രത്തിലേക്കുള്ള ദൂരം വേറെ ഏതെങ്കിലും വിധത്തിൽ കണ്ടെത്തുന്നു.
എന്നിട്ട്‌ m − M = 5 ( log ⁡ d − 1 ) {\displaystyle m-M=5(\log d-1)} എന്ന സമവാക്യം ഉപയോഗിച്ച്‌ അതിന്റെ കേവല കാന്തിമാനം കാണാം.
ഇവിടെ m = ദൃശ്യ കാന്തിമാനം M = കേവല കാന്തിമാനം d = നക്ഷത്രത്തിലേക്ക്‌ പാർസെക്‌ കണക്കിൽ ഉള്ള ദൂരം.
കേവലക്രിയ ഇംഗ്ലീഷ് വിലാസം https://ml.wikipedia.org/wiki/Kevalakriya
ഒരു ക്രിയയിൽ സ്വയം അർത്ഥം ഉണ്ടെങ്കിൽ അത്തരം ക്രിയകളെ കേവലക്രിയ കൾ എന്ന് മലയാളവ്യാകരണത്തിൽ പറയുന്നു.
ഇത്തരം ക്രിയകൾക്കുള്ള പ്രത്യേകത പരപ്രേരണയോടെ നടത്തുന്നവയല്ല, മറിച്ച് സ്വയം നടത്തുന്ന ക്രിയ എന്നുള്ളതാണ്‌.
പരപ്രേരണയാൽ നടത്തപ്പെടുന്ന ക്രിയകളെയാണ്‌ പ്രയോജകക്രിയ എന്നു പറയുന്നത്.
പഠിക്കുന്നു, നടക്കുന്നു, കിടക്കുന്നു, ഉറങ്ങുന്നു, ഓടുന്നു, വളരുന്നു, ചാടുന്നു.
മേല്പ്പറഞ്ഞവ കേവലക്രിയകൾക്ക് ചില ഉദാഹരണങ്ങളാണ്‌.
കേവലക്രിയയ്ക്ക് രണ്ട് പിരിവുകൾ ഉണ്ട്.
അവ കാരിതക്രിയ , അകാരിതക്രിയ എന്നിങ്ങനെ അറിയപ്പെടുന്നു.
കാരിതക്രിയ
ക്രിയാപദത്തിൽ ക്കു എന്ന അക്ഷരം ഉണ്ടായാൽ അത്തരം ക്രിയകളെ കാരിതക്രിയകൾ എന്ന് പറയുന്നു.
നോക്കുന്നു, പറക്കുന്നു, ചിരിക്കുന്നു, വിളിക്കുന്നു തുടങ്ങിയവ കാരിത ക്രിയകൾക്ക് ചില ഉദാഹരണങ്ങൾ ആണ്‌ അകാരിതക്രിയ
ക്രിയാപദത്തിൽ ക്കു എന്ന അക്ഷരം ഇല്ല എങ്കിൽ അത്തരം ക്രിയകൾ അകാരിത ക്രിയകൾ എന്ന് അറിയപ്പെടുനു.
മറയുന്നു, കാണുന്നു, പറയുന്നു, കുറയുന്നു, തെളിയുന്നു, മങ്ങുന്നു തുടങ്ങിയവ അകാരിത ക്രിയകൾക്ക് ചില ഉദാഹരണങ്ങളാണ്‌.
കൂടുതൽ അറിവിന്‌ ക്രിയ പ്രയോജകക്രിയ
കേവൽദേവ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Keoladeo_National_Park
രാജസ്ഥാൻ സംസ്ഥാനത്തിലെ ഭരത്പൂർ ജില്ലയിലാണ് കേവൽദേവ് ദേശീയോദ്യാനം സ്ഥിതി ചെയ്യുന്നത്.
1981-ലാണ് ഇത് നിലവിൽ വന്നത്.
ദേശാടനപ്പക്ഷികൾ ധാരാളമായി കാണപ്പെടുന്ന ഒരു പ്രദേശമാണിത്.
ഉദ്യാനത്തിന്റെ മദ്ധ്യഭാഗത്തായി സ്ഥിതി ചെയ്യുന്ന ശിവക്ഷേത്രത്തിന്റെ പേരിൽ നിന്നാണ് ഉദ്യാനത്തിന് കേവൽദേവ് എന്ന പേര് ലഭിച്ചത്.
യുനെസ്കോയുടെ ലോക പൈതൃക പട്ടികയിൽ ഈ കേന്ദ്രത്തെ ഉൾപ്പെടുത്തിയുട്ടുണ്ട്.
ഉദ്യാനത്തിന്റെ വിസ്തൃതി 29 ചതുരശ്ര കിലോമീറ്ററാണ്.
തണ്ണീർത്തടങ്ങൾ നിറഞ്ഞതാണീ പ്രദേശം.
കരണ്ടി കൊക്കൻ കൊക്ക് (Spoon billed stork), സൈബീരിയൻ കൊക്ക് തുടങ്ങിയ ദേശാടനപ്പക്ഷികളുടെ ഇഷ്ട വാസസ്ഥലമാണിവിടം.
നാന്നൂറിലേറെ ഇനം പക്ഷികളാണ് ഇവിടെയുള്ളത്.
റീസസ് കുരങ്ങ് , ലംഗൂർ , ബംഗാൾ കുറുക്കൻ ‍, വരയൻ കഴുതപ്പുലി , പുള്ളിമാൻ , കൃഷ്ണമൃഗം , നീൽഗായ് , മുയൽ തുടങ്ങിയ ജന്തുക്കളേയും ഇവിടെ കാണാം.
ചിത്രശാല കേവൽദേവ് ദേശീയോദ്യാനത്തിലെ മൃഗങ്ങൾ കുരങ്ങന്മാർ കുറുക്കൻ നീൽ ഗായ് മലമ്പാമ്പ് സാമ്പാർ മാനുകൾ കേവൽദേവ് ദേശീയോദ്യാനത്തിലെ പക്ഷികൾ പെയിന്റഡ് സ്റ്റോർക്ക് കൊക്ക് യൂറേഷ്യൻ സ്പ്പൂൺബിൽ പെയിന്റഡ് സ്റ്റോർക്ക് തത്ത ഡാർട്ടർ ഇന്ത്യൻ സരസ് മൈന ഈജിപ്ഷ്യൻ കഴുകൻ ഇന്ത്യൻ കഴുകൻ മൂങ്ങ മരംകൊത്തി യൂറേഷ്യൻ സ്പ്പൂൺബിൽ മീൻകൊത്തി അവലംബം ↑
രാജസ്ഥാനിന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കേശവാനന്ദ ഭാരതി
എടനീർ മഠാധിപതിയായിരുന്നു കേശവാനന്ദഭാരതി സ്വാമി .
പൗരൻറെ മൗലികാവകാശം ലംഘിക്കുന്നതിനു
പാർലമെൻറിന് പരമാധികാരമില്ലെന്ന സുപ്രീംകോടതിയുടെ വിധി സ്വാമിയുടെ കേസിലൂടെയായിരുന്നു.
മഞ്ചത്തായ ശ്രീധരഭട്ടിൻറെയും പത്മാവതിയമ്മയുടെയും മകനായ കേശവാനന്ദ, 1960 നവംബർ 14ന്
പത്തൊമ്പതാം വയസിൽ എടനീർ മഠാധിപതിയായി.
വിദ്യാഭ്യാസ മേഖലയിൽ ഗണനീയമായ സംഭാവനകൾ നൽകി.
അവലംബം ↑ https://web.archive.org/web/20230424023957/https://www.mathrubhumi.com/in-depth/features/constitution-s-saviour-edneer-mutt-kesavananda-bharati-1.5031947 ↑ https://web.archive.org/web/20230424024350/https://www.manoramanews.com/news/spotlight/2020/09/06/kesavananda-bharathi-case-relevance.html ഇതും കാണുക കേശവാനന്ദഭാരതി കേസ് എടനീർ മഠം
കേഴമാൻ (ജനുസ്സ്) ഇംഗ്ലീഷ് വിലാസം https://ml.wikipedia.org/wiki/Muntjac
മുന്റിയാകസ് (Muntiacus) ജനുസിൽപ്പെട്ട ഒരു മാനാണ്‌ കേഴമാൻ .
കുരക്കും മാൻ ( barking deer ), മുന്റ്ജാക് , Mastreani deer എന്നീ പേരുകളിലും ഇത് അറിയപ്പെടുന്നു.
1.5 മുതൽ 3.5 കോടി വർഷങ്ങൾക്കു മുൻപേ തന്നെ നിലനിന്നിരുന്ന നമുക്ക് അറിയാവുന്നതിൽ വച്ച് ഏറ്റവും പുരാതനമായ മാൻ വംശമാണിത്.
ഇതിന്റെ അവശിഷ്ടങ്ങൾ ഫ്രാൻസിലേയും ജർമനിയിലേയും മയോസിൻ നിക്ഷേപങ്ങളിൽ നിന്നും കിട്ടിയിട്ടുണ്ട്.
ഇവ ഏറ്റവും ചെറിയ മാൻ ആണ്.
ഇതിന്റെ ഇന്നു കണ്ടുവരുന്ന വംശങ്ങൾ ദക്ഷിണ-പൂർവേഷ്യയിൽ ഉടലെടുത്തതാണ്‌.
ഇന്ത്യ , ശ്രീലങ്ക , ദക്ഷിണ ചൈന , തായ്‌വാൻ , ജപ്പാനിലെ ബോസോ ഉപദ്വീപിലും ഓഷിമ ദ്വീപിലും, ഇന്തോനേഷ്യൻ ദ്വീപുകളിലും കണ്ടു വർന്നു.
ഇന്ത്യയിൽ മദ്ധ്യേന്ത്യയിലെ കാടൂകളിൽ ഇവയെ കണ്ടുവരുന്നു.
കൊടുങ്കാടുകളിൽ ജീവിക്കുന്ന ഈ മാനുകൾ ചുറ്റിനടക്കുമ്പോൾ നാക്കുകൊണ്ട് ഒരു പതിഞ്ഞ ശബ്ദം പുറപ്പെടുവിക്കുന്നു.
പേടിച്ചോടുന്ന സമയത്ത് ഈ ശബ്ദം ഉച്ചത്തിൽ തുടരെത്തുടരെ പുറപ്പെടുവിക്കുകയും അത് ഒരു നായുടെ കുര പോലെ അനുഭവപ്പെടുകയും ചെയ്യുന്നു ‌..
വിതരണം തലയോട് തല
കേഴമാനിനെ തെക്കേ ഏഷ്യയിൽ ശ്രീലങ്ക , തെക്കേ ചൈന , തായ്‌വാൻ , ജപ്പാൻ , ഭാരതം , ഇന്തോനേഷ്യ , ഹിമാലയൻ താഴ്വര, മ്യാന്മാർ എന്നിവിടങ്ങളിൽ കാണുന്നു.
ഇവ നിത്യ ഹരിതവനങ്ങൾ തൊട്ട് പുൽമേടുകൾ വരെ എല്ലാ ആവാസ വ്യവസ്ഥയിലും കാണുന്നു.
ക്രോമസോമുകള്
ഇവ 12 ഇനങ്ങളുണ്ട്.
കേഴമാൻ Muntiacus muntjak Reeves's muntjac or Chinese Muntjac, Muntiacus reevesi Hairy-fronted muntjac or Black Muntjac, Muntiacus crinifrons Fea's muntjac , Muntiacus feae Bornean yellow muntjac , Muntiacus atherodes Roosevelt's muntjac , Muntiacus rooseveltorum Gongshan muntjac , Muntiacus gongshanensis Giant muntjac , Muntiacus vuquangensis Truong Son muntjac Muntiacus truongsonensis Leaf muntjac Muntiacus putaoensis Sumatran muntjac Muntiacus montanus Pu Hoat muntjac Muntiacus puhoatensis അവലംബം
കേവലപൂജ്യം ഇംഗ്ലീഷ് വിലാസം https://ml.wikipedia.org/wiki/Absolute_zero
താപത്തിന്റെ ഏറ്റവും താഴ്‌ന്ന അവസ്ഥ സൂചിപ്പിക്കുവാൻ ശാസ്ത്രീയമായി ഉപയോഗിക്കുന്ന അളവാണ്‌ കേവലപൂജ്യം (Absolute Zero).
കെൽവിൻ സ്കെയിലിലെ പൂജ്യം ആണ്‌ കേവലപൂജ്യം.
കേവലപൂജ്യത്തിനു താഴെ ഒരു പദാർത്ഥത്തെയും തണുപ്പിക്കാൻ സാദ്ധ്യമല്ല.
ഈ ഊഷ്മനില -273.16 C-നു തുല്യമാണ്‌.
മാതൃകാവാതകത്തിന്റെ( ideal gas ) ഒരു തന്മാത്രയുടെ ചാലകോർജത്തെ അടിസ്ഥാനമാക്കിയാണ്‌ ഇത്‌ നിശ്ചയിച്ചിട്ടുള്ളത്‌.
0 K എന്ന അവസ്ഥ നിർമ്മിച്ചെടുക്കാനാവില്ല.
ദ്രവ്യത്തിന്റെ മൂല്യം ലഭ്യമാകുന്നത്ര താഴ്‌ന്ന നിലയിൽ കണ്ടുപിടിച്ചശേഷം കേവലപൂജ്യത്തിലേക്ക്‌ സ്ഥൂലനിർണ്ണയം( Thermometers ) ചെയ്യുകയാണ്‌ ചെയ്യുന്നത്‌.
അണുക്കളുടേയും മാത്രകളുടെയും എല്ലാചലനങ്ങളും നിലച്ച് അവ നിസ്ചലമാകുന്ന അവസ്ഥയിലെ താപനിലയാണിത്.
0 ഡിഗ്രി സെന്റീഗ്രെഡിൽനിന്ന് 273 ഡിഗ്രി താഴെയാണിതിൻറെ മൂല്യം.
പരിഷ്കരണം വഴി ഡിഗ്രിയുടെ ഭിന്നിതത്തിൽ കൃത്യമായി ഇതിൻറെ മൂല്യം നിർണയിക്കാൻ കഴിഞ്ഞിട്ടുൺട്.
കെൽവിൻ (o K) ആണ് താപമാനത്തിൻറെ നിരപേക്ഷമാനം.
സെന്റീഗ്രേഡ് കെൽവിൻ ആയിമാറ്റുന്നത്.
oK=oC+273o.
16 എന്ന നിയമം (ഉപയൊഗിച്ചാണ്.
നോ: അന്താരാഷ്ട്ര മാത്രാസമ്പ്രദായം.
കേശബ് ചക്രവർത്തി ഇംഗ്ലീഷ് വിലാസം https://ml.wikipedia.org/wiki/Keshab_Chakravarthy
ഒരു ഇന്ത്യൻ സ്വാതന്ത്ര്യ സമരസേനാനിയും വിപ്ലവകാരിയുമാണ് കേശബ് ചക്രവർത്തി (യഥാർത്ഥനാമം അജ്ഞാതമാണ്).
ചിലർ ഇദ്ദേഹത്തിന്റെ ജീവിതത്തെ കേശവ് റാവു ബലിറാം ഹെഡ്ഗേവാറുടെ ജീവിതവുമായി ബന്ധപ്പെടുത്താറുണ്ട്.
എന്നാൽ രണ്ടുപേരും ഒന്നുതന്നെയെന്ന് സമർത്ഥിക്കുന്ന ആധികാരിക രേഖകൾ ലഭ്യമല്ല.
ഇന്ത്യയിലെ ബ്രിട്ടീഷ് ഭരണത്തിനെതിരെ വിപ്ലവങ്ങൾ നടത്തിയിട്ടുള്ള കേശബ് ചക്രവർത്തി 1925-ലെ കകൊരി ട്രെയിൻ കൊള്ളയിൽ പങ്കെടുത്തിരുന്നു.
കൊൽക്കത്താ മെഡിക്കൽ കോളേജിൽ പഠിക്കുന്ന കാലത്താണ് ഇദ്ദേഹം 'കേശബ് ചക്രവർത്തി' എന്ന രഹസ്യനാമത്തിൽ വിപ്ലവപ്രവർത്തനങ്ങളിൽ പങ്കെടുത്തിരുന്നത്.
അനുശീലൻ സമിതിയിലെ ശ്യാം സുന്ദർ ചക്രവർത്തിയും ഹിന്ദുസ്ഥാൻ റിപ്പബ്ലിക്കൻ അസോസിയേഷനിലെ രാം പ്രസാദ് ബിസ്മിലും കേശബിന്റെ സുഹൃത്തുക്കളായിരുന്നു.
ഇന്ത്യയുടെ പുതിയ പ്രതീക്ഷാ കിരണം എന്നാണ് ബിസ്മിൽ ഇദ്ദഹത്തെ വിശേഷിപ്പിച്ചിരുന്നത്.
സ്വാതന്ത്ര്യ സമരവും കകോരി ട്രെയിൻ കൊള്ളയും
ഇന്ത്യയിലെ ബ്രിട്ടീഷ് സാമ്രാജ്യത്തിനെതിരെ വിപ്ലവങ്ങൾ നടത്തുന്നതിനായി രൂപീകരിച്ച ഹിന്ദുസ്ഥാൻ റിപ്പബ്ലിക്കൻ അസോസിയേഷൻ (1928-ൽ ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്നു പുനർനാമകരണം ചെയ്യപ്പെട്ട സംഘടന) എന്ന വിപ്ലവപ്രസ്ഥാനത്തിലെ സജീവ പ്രവർത്തകനായിരുന്നു കേശവ് ചക്രവർത്തി.
ചന്ദ്രശേഖർ ആസാദ് , അഷ്ഫാഖ് ഉല്ലാഖാൻ , രാം പ്രസാദ് ബിസ്മിൽ എന്നീ വിപ്ലവകാരികൾക്കൊപ്പം ഇദ്ദേഹം പ്രവർത്തിച്ചിട്ടുണ്ട്.
വിപ്ലവപ്രവർത്തനങ്ങൾക്കു പണവും ആയുധങ്ങളും ആവശ്യമായി വന്ന സാഹചര്യത്തിൽ ബ്രിട്ടീഷ് സർക്കാരിന്റെ പണപ്പെട്ടികളുമായി സഞ്ചരിക്കുന്ന ഒരു തീവണ്ടി കൊള്ളയടിക്കുവാൻ ഇവർ തീരുമാനിച്ചു.
1925 ഓഗസ്റ്റ് 9-ന് കേശബ് ചക്രബർത്തി ഉൾപ്പെടെ 10 വിപ്ലവകാരികൾ ഉത്തർ പ്രദേശിലെ കകൊരി റെയിൽവേ സ്റ്റേഷനു സമീപത്തുവച്ച് ഒരു തീവണ്ടി തടഞ്ഞുനിർത്തുകയും അതിലെ പണപ്പെട്ടികൾ കൊള്ളയടിക്കുകയും ചെയ്തു.
ഈ സംഭവമാണ് കകൊരി ട്രെയിൻ കൊള്ള എന്നറിയപ്പെടുന്നത്.
പണപ്പെട്ടികളുമായി രക്ഷപെട്ട വിപ്ലവകാരികളെ 18 മാസത്തെ അന്വേഷണത്തിനു ശേഷം പോലീസ് പിടികൂടി.
ട്രെയിൻ കൊള്ളയുമായി ബന്ധപ്പെട്ട് നാൽപ്പതോളം പേരെ അറസ്റ്റ് ചെയ്തു.
ജീവപര്യന്തം
ട്രെയിൻ കൊള്ളയുമായി ബന്ധപ്പെട്ട് നടന്ന വിചാരണയ്ക്കു ശേഷം 1927-ൽ വന്ന കോടതി വിധിയെത്തുടർന്ന് രാം പ്രസാദ് ബിസ്മിൽ , അഷ്ഫാഖ് ഉല്ലാഖാൻ , രാജേന്ദ്ര ലാഹിരി , റോഷൻ സിംഗ് എന്നിവരെ തൂക്കിലേറ്റി.
കേശവ് ചക്രബർത്തി ഉൾപ്പെടെയുള്ള വിപ്ലവകാരികൾക്കു ജീവപര്യന്തം തടവുശിക്ഷയും ലഭിച്ചു.
1970-ൽ കേശബ് ചക്രവർത്തി അന്തരിച്ചു.
അവലംബം Kakori train robbery
കേഴമാൻ ഇംഗ്ലീഷ് വിലാസം https://ml.wikipedia.org/wiki/Muntiacus_muntjak
കേഴമാൻ അഥവാ ഇന്ത്യൻ കേഴമാൻ ( ശാസ്ത്രീയനാമം : Muntiacus muntjak ) ദക്ഷിണ ഏഷ്യയിലും ദക്ഷിണകിഴക്കെ ഏഷ്യയിലും കാണപ്പെടുന്ന കേഴമാൻ ജനുസിൽപ്പെട്ട ഒരു മാൻ ആണ്.
ഭാരതത്തിലെ ഒട്ടുമിക്ക വനങ്ങളിലും കാണുന്ന ഏറ്റവും ചെറിയ രണ്ടിനം അയവിറക്കുന്ന മൃഗങ്ങളിൽ ഒന്നാണിത്.
കേഴയാടിൻറെ ശാസ്ത്രിയനാമം    ഏകാന്തമായും കൂടാതെ ഇണകളായും ഇവയെ വനാന്തരങ്ങളിൽ കാണാൻ സാധിക്കും.
സെർവിടെ കുടുംബത്തിലുള്ള ഇവ IUCN/WPA നില അനുസരിച്ച് വംശനാശഭീക്ഷണി കുറവ് നേരിടുന്ന ഒരു മൃഗമാണ്‌.
നിലവിലുള്ള ഭിഷണി വേട്ടയും കൂടാതെ ആവാസവ്യവസ്ഥയുടെ നഷ്ടവും.
തിളക്കമുള്ള തവിട്ട് രോമകുപ്പായമുള്ള ഇതിൻറെ അടിവശത്ത് പക്ഷെ രോമങ്ങളില്ല.
പിൻകാലുകളെക്കാൾ നീളകുടുതലുണ്ട് മുൻകാലുകൾക്ക്.
ആണിന് നീളമേറിയ കൊമ്പല്ലുകളുണ്ട് എന്നാൽ അവ എപ്പോഴും പുറത്ത്കാണണമെന്നില്ല.
നേരം നന്നായി പുലർന്നു കഴിഞ്ഞും കൂടാതെ വൈകുന്നേരങ്ങളിലും ഇവയുടെ ശബ്ദം ഏറ്റവുമതിക്കം കേൾക്കാൻ കഴിയാറുണ്ട്.
ഉച്ചസ്ഥായിലുള്ള കുര അപായസുചനയാണ്‌ ഇവ നൽകുന്നത് എന്നാൽ ഇവ പൊതുവെ ‘കീ’ എന്നാ നീണ്ട ശബ്ദമാണ് പുറപ്പെടുവിക്കാറുള്ളത്ത്.
നിബിഡമായ ഇലപൊഴിയും കാടുകളിലും, നിത്യഹരിതവനങ്ങൾ നിറഞ്ഞ നനവുള്ള കുന്നുപ്രദേശങ്ങളും ഇവ കൂടുതലായി ഇഷ്ടപെടുന്നു.
ജമ്മുകാശ്മീർ, കൂടാതെ ഹിമാലയത്തിലെ ഉയർന്ന നിരകൾ (2500 മീറ്റർവരെ), രാജസ്ഥാനിലെയും ഗുജറാത്തിലെയും മരുഭുമികൾ എന്നിവ ഒഴിച്ചുള്ള ഇന്ത്യയിലെ എല്ലാ പ്രദേശങ്ങളിലും ഇവയ കാണാൻ സാധിക്കുന്നു.
കോർബറ്റ് നാഷണൽ പാർക്ക് (ഉത്തരാഞ്ചൽ) ഏറ്റവും നന്നായി കാണാൻ സാധിക്കുന്നു.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Muntiacus muntjak എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Muntiacus muntjak എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കേശവദാസപുരം
കേരളത്തിന്റെ തലസ്ഥാനമായ തിരുവനന്തപുരം നഗരത്തിലെ ഒരു പ്രധാന ജംഗ്ഷനാണ് കേശവദാസപുരം .
ദേശീയ പാത 66 ന്റെയും എംസി റോഡിന്റെയും (സംസ്ഥാന പാത 1) സംഗമസ്ഥാനമാണിത്.
നഗരമധ്യത്തിൽ നിന്ന് വരുമ്പോൾ, ജംഗ്ഷനിൽ, MC റോഡ് വലത്തോട്ട് കോട്ടയത്തേയ്ക്കും NH 66 ഇടത്തോട്ട് കൊല്ലത്തേയ്ക്കും പോകുന്നു.
പഴയ തിരുവിതാംകൂർ രാജ്യത്തിലെ ദിവാനായിരുന്ന രാജാ കേശവദാസിന്റെ പേരിലാണ് ഈ സ്ഥലം അറിയപ്പെടുന്നത്.
മഹാത്മാഗാന്ധി കോളേജ് , മാർ ഇവാനിയോസ് കോളേജ് , മാർ ബസേലിയോസ് എഞ്ചിനീയറിംഗ് കോളേജ് , മാർ ഗ്രിഗോറിയോസ് ലോ കോളേജ്, സർവോദയ വിദ്യാലയം, സെന്റ് മേരീസ് സ്കൂൾ തുടങ്ങി നിരവധി സമീപ സ്ഥാപനങ്ങളുള്ള ഇത് ഒരു പ്രധാന വാണിജ്യ, വിദ്യാഭ്യാസ കേന്ദ്രം കൂടിയാണ് കേശവദാസപുരം.
കേശവറാവു കൃഷ്ണറാവു ദത്തേ
ഇന്ത്യൻ കാർഡിയോളജിയുടെ ഒരു തുടക്കക്കാരനായിരുന്നു കേശവറാവു കൃഷ്ണറാവു ദത്തേ (7 ഓഗസ്റ്റ് 1912 - 22 ഏപ്രിൽ 1983).
മുംബൈയിലെ കെഇഎം ഹോസ്പിറ്റലിൽ കാർഡിയോളജി വിഭാഗം ഡയറക്ടറായിരുന്നു.
ഓൾ ഇന്ത്യ ഹാർട്ട് ഫൗണ്ടേഷന്റെ സ്ഥാപക ഡയറക്ടറും റോയൽ കോളേജ് ഓഫ് ഫിസിഷ്യന്റെ ഫെലോയും ആയിരുന്നു.
എഞ്ചിനീയറായ കൃഷ്ണാജി ഹരി ദത്തേയുടെയും അന്നപൂർണ ബായിയുടെയും മകനായി ജബൽപൂരിലാണ് അദ്ദേഹം ജനിച്ചത്.
ജബൽപൂരിലെ മോഡൽ ഹൈസ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം പിന്നീട് അലഹബാദിലെ എവിംഗ് ക്രിസ്ത്യൻ കോളേജിൽ ചേർന്നു.
അതിനുശേഷം ബോംബെ സർവകലാശാലയുമായി അഫിലിയേറ്റ് ചെയ്ത സേത്ത് ജിഎസ്മെഡിക്കൽ കോളേജിൽ (1936) വൈദ്യം പഠിച്ചു.
1947 ൽ എഡിൻബർഗ് സർവകലാശാലയിൽ നിന്ന് ആദ്യത്തെ എംആർസിപിയും 1949 ൽ ലണ്ടൻ സർവകലാശാലയിൽ നിന്ന് എംആർസിപിയും നേടി
1969 ൽ ഇന്ത്യൻ രാഷ്ട്രപതി അദ്ദേഹത്തിന് ഇന്ത്യയിലെ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പത്മഭൂഷൺ നൽകി.
ജാനകി ബല്ലഭ് പട്നായിക് ഇംഗ്ലീഷ് വിലാസം https://ml.wikipedia.org/wiki/Janaki_Ballabh_Patnaik
ഒഡീഷയുടെ മുൻ മുഖ്യമന്ത്രിയും കോൺഗ്രസ് നേതാവുമാണ് ജാനകി ബല്ലഭ് പട്നായിക് ( ഒറിയ : ଜାନକୀ ବଲ୍ଲଭ ପଟ୍ଟନାୟକ ; 3 ജനുവരി 1927 – 21 ഏപ്രിൽ 2015).
1980 മുതൽ 1989 വരെ രണ്ടുതവണയും 1995 മുതൽ 1999 വരെ മൂന്നാം തവണയും ഒഡീഷയിൽ മുഖ്യമന്ത്രിയായിരുന്ന ഇദ്ദേഹം 2009 മുതൽ 2014 വരെ അസം ഗവർണറായും സേവനമനുഷ്ഠിച്ചിട്ടുണ്ട്.
1971-ൽ ഇന്ദിരാഗാന്ധി മന്ത്രിസഭയിൽ പ്രതിരോധ സഹമന്ത്രി, 1980-ൽ കേന്ദ്ര തൊഴിൽ-വിനോദസഞ്ചാര-വ്യോമയാന വകുപ്പ് മന്ത്രി എന്നീ പദവികളിലും പ്രവർത്തിച്ചു.
2004 മുതൽ 2009 വരെ ഒഡീഷ നിയമസഭയിൽ പ്രതിപക്ഷ നേതാവായിരുന്നു.
1927-ൽ ഒഡീഷയിലെ പുരി ജില്ലയിലുള്ള രാമേശ്വർ ഗ്രാമത്തിലാണ് ജെ.ബി. പട്നായിക് ജനിച്ചത്.
പത്രപ്രവർത്തകനായി ഔദ്യോഗിക ജീവിതം ആരംഭിച്ചു.
1971-ൽ ആദ്യമായി ലോക്സഭയിലേക്ക് തെരഞ്ഞെടുക്കപ്പെട്ടു.
അന്നത്തെ ഇന്ദിരാഗാന്ധി മന്ത്രിസഭയിൽ പ്രതിരോധസഹമന്ത്രിയായി.
1980-ൽ കേന്ദ്ര തൊഴിൽ-വിനോദസഞ്ചാര-വ്യോമയാന വകുപ്പ് മന്ത്രിയുമായി.
മൂന്നുതവണ ഒഡീഷയുടെ മുഖ്യമന്ത്രിയായിരുന്ന ഇദ്ദേഹം 2004 മുതൽ 2009 വരെ ഒഡീഷ നിയമസഭയിൽ പ്രതിപക്ഷ നേതാവുമായിരുന്നു.
അതിനുശേഷം അസമിലെ ഗവർണറായും പ്രവർത്തിച്ചു.
ദേശീയ വനിതാ കമ്മീഷന്റെ ആദ്യത്തെ അധ്യക്ഷയായ ജയന്തി പട്നായിക്കിനെയാണ് ഇദ്ദേഹം വിവാഹം കഴിച്ചത്.
പൃഥ്വി ബല്ലഭ് പട്നായിക്, സുദാത്ത പട്നായിക്, സുപ്രിയ പട്നായിക് എന്നിവർ മക്കളാണ്.
2015 ഏപ്രിൽ 21-ന് തിരുപ്പതി രാഷ്ട്രീയ സംസ്കൃത സർവകലാശാലയുടെ ബിരുദ ദാനച്ചടങ്ങിൽ പങ്കെടുക്കാനെത്തിയപ്പോഴുണ്ടായ നെഞ്ചുവേദനയെത്തുടർന്ന് ജെ.ബി. പട്നായിക് അന്തരിച്ചു.
ജാനകിക്കാട് ജാനകിക്കാടിനുള്ളിലൂടെ ഒഴുകുന്ന കുറ്റ്യാടിപ്പുഴ
മരുതോങ്കര പഞ്ചായത്തിൽ കുറ്റ്യാടി പുഴയുടെ തീരത്തു സ്ഥിതി ചെയ്യുന്ന കാടാണ്‌ ജാനകിക്കാട് .
വി.കെ. കൃഷ്ണമേനോ‍ന്റെ സഹോദരി ജാനകി അമ്മയുടെ പേരിൽ അറിയപ്പെടുന്നു.
ഏകദേശം 113 ഹെക്ടർ വിസ്തീർണ്ണമാണ് ജാനകി കാടിനുള്ളത്.
കുറ്റ്യാടിയിലെ ‍ജാനകികാട്  കേരള വനം വകുപ്പിന്റെയും ജാനകികാട് വനം സംരക്ഷണസമിതിയുടേയും നേത്യത്വത്തിൽ എക്കോ ടൂറിസം പദ്ധതിയായി നടത്തി വരുന്നുണ്ട്.
ഈ പദ്ധതി 2008 ജനുവരി 14-ൻ വനം വകുപ്പ് മന്ത്രി ബിനോയ് വിശ്വം ഉദ്ഘാടനം ചെയ്തു.
പ്രമാണങ്ങൾ ↑ ഗവണ്മെന്റ് ലിസ്റ്റിങ് ജാനകികാട്
ജാനകി ദേവി ബജാജ് ഇംഗ്ലീഷ് വിലാസം https://ml.wikipedia.org/wiki/Janaki_Devi_Bajaj
ഇന്ത്യൻ സ്വാതന്ത്യസമരസേനാനിയും വനിതാവകാശപ്രവർത്തകയുമാണ് ജാനകി ദേവി ബജാജ് (1893 ജനുവരി 7 - 1979 മേയ് 21).
1932-ലെ നിയമലംഘന സമരവുമായി ബന്ധപ്പെട്ട് ഇവർ ജയിൽശിക്ഷയനുഭവിച്ചിട്ടുണ്ട് .
1956-ൽ രാജ്യം പത്മവിഭൂഷൺ ബഹുമതി നൽകി ആദരിച്ചു.
1893-ൽ മധ്യപ്രദേശിലെ ജവോരയിലുള്ള ഒരു വൈഷ്ണവ മാർവാടി കുടുംബത്തിലാണ് ജാനകി ജനിച്ചത് .
ബജാജ് ഗ്രൂപ്പിന്റെ സ്ഥാപകനായ ജമ്നാലാൽ ബജാജിനെയാണ് വിവാഹം കഴിച്ചത്.
സമരജീവിതം
സ്വാതന്ത്യസമരത്തോടൊപ്പം വനിതകളുടെ അവകാശത്തിനുവേണ്ടിയും ഹരിജനങ്ങളുടെ ഉന്നതിക്കായും ജാനകി പോരാടി.
മഹാത്മാഗാന്ധിയുടെ അനുയായിയായ ജാനകി അദ്ദേഹത്തെപ്പോലെ ഖാദി വസ്ത്രങ്ങൾ സ്വയം നെയ്തെടുത്തിരുന്നു.
1928-ൽ ഹരിജനങ്ങളുടെ ക്ഷേത്രപ്രവേശനത്തിനായി പ്രയത്നിച്ചു.
ഇന്ത്യയ്ക്കു സ്വാതന്ത്ര്യം ലഭിച്ചതിനുശേഷം ആചാര്യ വിനോബാ ഭാവേയുമൊത്ത് ഭൂദാനപ്രസ്ഥാനത്തിൽ പ്രവർത്തിച്ചു.
1956-ൽ ഇന്ത്യയിലെ ഏറ്റവും ഉയർന്ന രണ്ടാമത്തെ ബഹുമതിയായ പത്മവിഭൂഷൺ ലഭിച്ചു.
1965-ൽ മേരി ജീവൻ യാത്ര (എന്റെ ജീവിതയാത്ര) എന്ന ആത്മകഥ രചിച്ചു.
1979-ൽ ജാനകി അന്തരിച്ചു .
ഇവരുടെ ഓർമ്മയ്ക്കായി ബജാജ് ഗ്രൂപ്പ് ധാരാളം വിദ്യാഭ്യാസസ്ഥാപനങ്ങൾ തുടങ്ങുകയും ചില പുരസ്കാരങ്ങൾ ഏർപ്പെടുത്തുകയും ചെയ്തു.
ജാനകി ദേവി ബജാജ് ഇൻസ്റ്റിറ്റ്യൂട്ട് ഓഫ് മാനേജ്മെന്റ് സ്റ്റഡീസ്, ജാനകി ദേവി ബജാജ് ഗ്രാം വികാസ് സൻസ്ത എന്നിവ ഇതിൽ ഉൾപ്പെടുന്നു.
അവലംബം പുറംകണ്ണികൾ Jamnalal Bajaj Foundation official website
ജാനകി മേനോൻ
ഒരു മലയാള ബാല ചലച്ചിത്ര താരമാണ് ജാനകി മേനോൻ .
മികച്ച ബാലനടിക്കുള്ള കേരള സർക്കാർ ചലച്ചിത്രപുരസ്കാരം നേടിയിട്ടുണ്ട്.
മാൽഗുഡി ഡേയ്സ് (2016).
പുരസ്കാരങ്ങൾ മികച്ച ബാലനടിക്കുള്ള കേരളസംസ്ഥാന ചലച്ചിത്രപുരസ്കാരം 2015.
(ചിത്രം: മാൽഗുഡി ഡേയ്സ്)